Տաթև զբոսաշրջային գոտին նախքան «Տաթևի վերածնունդ» ծրագրի մեկնարկը այդքան էլ հոգատար ուշադրության չէր արժանանում պատկան մարմինների կողմից ու այնտեղ ամեն ինչ ընթանում էր իր բնականոն զարգացման հունով` վանական համալիրում վերանորոգումները կատարվում էին ըստ անհրաժեշտության, աղբահանությունը, որը խնդիր է ամբողջ Հայաստանում, ահագնացող էր Տաթևի շրջակայքում, ու անլուծելի, կամ անմխիթար վիճակում է, թերևս բացակա, հանրային զուգարանների առկայությունը. դեռ այսօր շարունակվում են վերոհիշյալ խնդիրները մնալ ակտուալ, քանզի մեր հարցվողների պատասխանները մեծամասամբ վերաբերում են հենց այս թերություններին, որոնք իրապես հիասթափություն են պատճառում: Ձեզ ներկայացվող գրաֆիկը հենց այդ արդյունքների արտացոլումն է, որ ստացվել է հարցաթերթիկի 8-րդ հարցից` «Ամենահիասթափեցնողը, որ տեսել եք Տաթևում»: Չնայած 54 հարցվողներից 17-ը /4 հոգի` չի տեսել և 13 հոգի ոչինչ չի նշել/ ոչ մի հիասթափեցնող հանգամանք չի մատնանշել, այնուամենայնիվ արդյունքները ահազանգող են, որը կհաստատեմ իմ անձնական դիտարկման արդյունքում. 2011թ. 2 անգամ այցելելով Տաթև ականատեսի վկայությամբ հաստանում եմ մեր հարցվողների պատասխանները. Սատանայի կամուրջի ու Դիտակետի շրջակայքը անմխիթար վիճակում է` այն չի թերանում աղբանոց կոչվել: